CELEX: E2007P0005
Language: lv
Date: 2007-04-04 00:00:00
Title: Private Barnehagers Landsforbund 2007. gada 4. aprīļa prasība pret EBTA Uzraudzības iestādi (Lieta E-5/07)

9.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 186/61
            
         Private Barnehagers Landsforbund 2007. gada 4. aprīļa prasība pret EBTA Uzraudzības iestādi
   (Lieta E-5/07)
   (2007/C 186/10)
   Private Barnehagers Landsforbund, ko pārstāv Peter Dyrberg un Ingvald Falch, Advokatfirmaet Schjødt, Dronning Mauds gt 11, Oslo, Norway, 2007. gada 4. aprīlī iesniedza EBTA Tiesā prasību pret EBTA Uzraudzības iestādi.
   Prasības iesniedzējs prasa, lai Tiesa:
   
               1.
            
            
               atceļ EBTA Uzraudzības iestādes 2007. gada 27. februāra Lēmumu Nr. 39/07/COL par valsts finansējuma piešķiršanu pašvaldību bērnu aprūpes centriem Norvēģijā; un
            
         
               2.
            
            
               piespriež EBTA Uzraudzības iestādei segt tiesāšanās izdevumus.
            
         Juridiskā un faktiskā pamatinformācija un prasības juridiskais pamats
   
               —
            
            
               Prasības iesniedzējs ir privāto bērnudārzu asociācija Norvēģijā.
            
         
               —
            
            
               Prasības iesniedzējs apgalvo, ka bērnudārzu finansēšanas sistēma Norvēģijā ietver valsts atbalstu, kas nav saderīgs ar EEZ līgumu.
            
         
               —
            
            
               EBTA Uzraudzības iestādes 2007. gada 27. februāra Lēmumā Nr. 39/07/COL teikts, ka minētā sistēma neietver šādu valsts atbalstu, pamatojot, pirmkārt, ka bērnudārzus nevar uzskatīt par uzņēmumiem un, otrkārt, ka pasākums nav ietekmējis pārrobežu tirdzniecību. Turklāt, ja šāds atbalsts tiktu sniegts, EBTA Uzraudzības iestāde ir konstatējusi, ka tas būtu saderīgs ar EEZ līgumu saskaņā ar Līguma 59. panta 2. punktu.
            
         
               —
            
            
               Prasības iesniedzējs apgalvo, ka EBTA Uzraudzības iestāde:
               
                           —
                        
                        
                           nav izpildījusi savu pienākumu uzsākt oficiālu izmeklēšanas procedūru;
                        
                     
                           —
                        
                        
                           nav pareizi interpretējusi un piemērojusi EEZ līguma 59. panta 2. punktu un 61. panta 1. punktu;
                        
                     
                           —
                        
                        
                           pārkāpusi Uzraudzības iestādes un Tiesas nolīguma 16. pantu par pienākumu pamatot lēmumu, kā arī pārkāpusi labas pārvaldības principus, jo īpaši pienākumu veikt objektīvu un rūpīgu lietas izskatīšanu.